УСЛОВИЯ ЗА ЧЕТЕНЕ И ПИСАНЕ НА СЛОВО\nПри четене на Слово, погледът трябва да е нагоре. Това развива супервселеското тяло на човека и чувството ни за свобода и подвиг, свързва ни директно с Духа.\n- Може ли да се продиктува "Верую на децата на Мъдростта" или "Кредо на децата на Урания"? Още от началото на миналата година в Рига започна да напира необходимостта от такъв фундаментален текст - нещо като клетва, която би трябвало да произнесе всеки (и да я напише; или общо всички), който иска да бъде допуснат в курс по астрология или друга окултна наука. Бабаев бе казал, че зад повечето лектори по астрология не се явява духът на Урания - като ясновидец, той вижда това. А на изявите, свързани със Словото от България, дори и публични в големи салони, той се радваше като дете и създаваше всякакви условия те да процъфтяват. Не е никакъв проблем навсякъде да има наплив от желаещи да изучават астрология и сродните ú дисциплини. И тук, в Бургас, бе получена покана и се състояха две-три срещи с курсисти на Ц., една радиостанция също е готова за интервюта и предавания на живо, но възниква въпросът: няма ли изисквания, за да бъде допуснат някой до Храма на Мъдростта? Повечето курсисти в Москва и Рига не са вегетарианци и трезвеници; някои почват веднага да правят хороскопи за пари с ясната прагматична цел това да им стане професия. Почти всички цитират или измислят предимно отрицателни прогнози и тълкования, които внушават отчаяние на лековерните и така на практика ги програмират магически. Повечето автори на такива книги са тъкмо от този вид - жреци на левия път, роби на статическата причинност, измислячи и комерсиали, които не се срамуват да им звучи името, да стават преподаватели и авторитети, без и да са помирисвали Шамбала, Агарта или Изгрева.\n- Аз работя писменно само с наличие на сàлма. Досега съм допускал изключения поради силното ви желание за Слово. Това повече да не се повтаря! Пет специални енергии предшестват действата с ръцете. Будуващите преди изгрев добавят още няколко - зависи кога са се събудили. Ти трябва да си се молил, трябва да си ходил, трябва да си дишал, трябва да си пял, да си слушал или чел Слово, да си играл паневритмия или правил упражнения след посрещане на изгрева; да си пил изворна вода и си се хранил по всички правила; да си обменил сладки думи и радости и да си творил, преди да се заемеш с краснописване! Повече-то неща съм ви ги дал в словометрията. Бива ли сега да правите и от книжовността наркомания?\nТа само едно ще коригирам засега в словометрията: часът за краснопис е следобед, а не сутрин.\nОсвен това, като ви наблюдавам, навсякъде четете новите текстове с наклоните неправилно – поради незнание. Тук няма вина. Но, помислете: защо съм ви дал тия наклони? Не бива да обръщате лùста, та да го четете хоризонтално - тогава силата се изсипва надолу. Ръцете правят триъгълник, държат листа нормално (за да се чете текстът с поглед нагоре, а не надолу, както е внедрено в културата на старото човечество – б.п.), а очите следят редовете. Така четат Белите Братя, така се прави и гимнастика на очите.\nОбратно: при писане, погледът е вече надолу - развиваме смирение, т.е. мюонното си тяло. Разпознаваме Космическия Човек и се прекланяме пред Него и хората Му около нас.


От: Какъв латекс ще препоръчате?\nПолзвах един розов грунд и тавана изобщо не ми се получи , прозира..... та сега гледам има един грунд ЕКсперт 5кг казват че бил най добрия , и че бил универсален ! Ще го видя аз .\nЩе се опитам да ползвам тази тема и за моето питане Понеже съм мнооого мързелив и голям противник на ТФР, си купих една малка безвъздушна машина за боядисване. Разбира се, уж реномираните производители не са си направили труда и едно читаво упътване за самата машина да сложат на български, камо ли да дадат съвети за работа с някакви материали . Питанката ми разбира се е - има ли работил с такива машини, който да даде съвет за разреждането на латекса или всичко става на проба грешка? Защото налягането на машината се регулира в някакви граници, но естествено не пише нищо за това, с какви материали може да се работи при даденото налягане.\nП.П. Ако има значение, дюзата се води 517 - уж стандартна за латекс\nВ зависимост от латекса, се разрежда като боза и пробваш как пръска. дали "плюе" или покрива добре. Няма универсална формула за съжаление.\nИмай предвид, че съвременните латекси отдавна не се разреждат с вода толкова лесно, колкото това ставаше при старите. Даже някои изобщо не се разреждат.\nВажно е какъв вид продукт се обсъжда - дотук за споменати несравними продукти, с различно количество свързващо вещество и пълнител. Не е въпрос на качество, а на технически обоснован избор.\nДа спомена една марка на която съм фен - Полисан. Турски латекс. Ползвал съм силиконовият който се мие. Латекса в апартамента е на 12-13 години. Щети има само където е избивала влага (бели се като юфка от стената). Не се вижда да е избелял. Около ключовете на лампите се мие от време на време и става идеално чисто.\nПо груби сметки за една къща от 230 квадрата ще трябват 1000лв за такъв латекс на две ръце (стени, тавани, май бяха около 1000м2). При апартамента като го нанасяхме майсторите (препоръчана бригада с уж доста опит) се кълняха, че туй нямало да се получи без грунд (измазана тухла бяха стените). Сгрешиха и резултата беше перфектен след (минаване леко разреден и после не-разредене). Според тях като качество гонел скъпият латекс (май с Левис го сравняваха), а цената му била повече от добра.


Много дами могат да се похвалят с много добра кожа, но зоната около очите се явява особено чувствителна и за тях. Умората, недоспиването, слабата хидратация и неправилната грижа с околоочни кремове за кожата води до потъмняване и зачервяване.\nПричини за чувствителността на кожата около очите\nРазличната чувствителност на кожата около очите при повечето хора се корени в генетично предразположение, което се проявява и при жените с по-мазна кожа.\nЧувствителността на кожата при различите хора дава различни прояви и реагира не различни агенти, но общото между тези кожни състояния е възпалението. Всеки от нас би се разпознал поне в една от реакциите, за които ще стане въпрос по-долу при използването на околоочни кремове.\nКакви реакции демонстрира чувствителната кожа?\nМного хора имат проблем с чувствителна кожа, симптоматиката е значително разнородна. Едни от най-неприятните са алергия, розацея и акне. Те могат да се срещнат при хора с различен тип кожа. Най-познатата от тези реакция е акнето. Твърде мазната кожа и хормоналните промени (по време на пубертета например) са едни от най-честите причини за неговата поява. Друга често срещана причина е излишният себум на кожата и употребата на някои продукти, които запушват порите и в резултат се появяват черните точки и акнето.\nКонтактният дерматит е алергична реакция, причинявана от някои храни и определени химикали в козметичните продукти. Едни от симптомите са подпухналост, обриви и сълзене от очите. Докато зачервяването на скулите и бузите може да се яви симптом на розацея.\nЧувствителната кожа около очите при жените се нуждае от особена грижа. Ето защо!\nКожата на околоочиният контур е почти лишена от подкожна мазнина, тя е много фина и изключително деликатна. Уважаващата себе си и своята кожа жена, трябва да полага специална грижа за тази зона. Много от продуктите на цветната козметика предизвикват раздразнение с различен интензитет. Силният натиск при нанасяне на околоочни кремове или почистване на грима предизвиква загуба на еластичност, което от своя страна става причина за по-ранната поява на бръчки в споменатата зона. Дори кремът за лице, който ползваме и от който нашата кожа се повлиява добре, често не е подходящ. И не на последно място причина за увреждане на нежната кожа около очите са UV лъчи.\nКак да полагаме грижи за околоочния контур?\nКолкото по-рано започнем да полагаме грижа за кожата около очите, толкова по-добре. И все пак появи ли се раздразнение, внимавайте да не търкате очите си. В случай, че забележите някой от симптомите на чувствителна кожа, най-доброто, което можете да направите, е да минимизирате раздразнението.\nПрез лятото пазете тази зона от прякото въздействие на слънчевите лъчи и нанасяйте околоочен крем поне два пъти дневно – сутрин и вечер и непременно ползвайте крем за зоната около очите със слънцезащитен фактор. При застудяване хидратирайте кожата обилно. Сухотата предизвиква проблеми и особено на зоната около очите.\nНай-добре е да използвате околоочни кремове с натурални и органични съставки. При акне изберете антибактериален околоочен крем със салицилова киселина и бензоил пероксид. Ако често проявявате алергични реакции или страдате от розацея използвайте продукти с противовъзпалителни съставки и избягвайте околоочни кремове, които не съдържат киселинни съставки, като витамин С например.\nВижте останалите наши полезни съвети за естествена красота.\nгрижа за лицетооколоочен контуроколочни кремове


Чудовищните проблеми от злободневието – Pass By Here\nЧудовищните проблеми от злободневието\nВладимир Зарев, „Чудовището“, С., Хермес, 2019 г.\nНа пръв поглед темата на романа на Владимир Зарев е несподелената и невъзможна любов на възрастен писател към доста по-млада от него журналистка. Романът започва наглед безобидно, но постепенно набира скорост и се разгръща подобно на човек, който израства се развива. Авторът създава две линии на повествование, които разглеждат миналото и настоящето на персонажа, като с напредването и на двете линии се оформя основния проблем в романа – старостта.\nСюжетната линия, разглеждаща миналото на писателя Симеон Станимиров, е неправолинейна и е вмъкната като разказ на писателя за самия себе си. Когато той говори за по-младото, детското си „аз“, използва 3.л. ед.ч., но когато става дума за по-напреднала възраст, Симеон преминава към 1-во лице. Този преход се изтъква от интервюиращата го журналистка Ния, но не е забелязан от самия разказвач. Това би могло да подсказва известно дистанциране на героя от своето предишно, по-наивно и идеалистично „аз“. Самото естество на тази сюжетна линия е неясно, тъй като не се упоменава дали това е пресъздадения от Ния разговор, или е директния разказ на Симеон. По този начин в читателя се създава несигурност относно автентичността, достоверността и обективността на тези спомени. В тези разкази за миналото Зарев постепенно развива основните теми на романа си, които в въпреки злободневната си природа, са разгледани от автора по философски начин. Предателството и вездесъщото чувство на страх се оформят като двете движещи сили, които са обвързани и съвместно водят до ядрото, до смисъла на романа – страха на човека от смъртта. В ретроспекциите авторът се занимава със страха от непознатото, от самотата и със страха като страх. Също така, обвързано с тези страхове е и предателството – на идеалите, на любовта и на приятелите.\nЧрез тези проблеми фикционалният писател Симеон Станимиров е разгърнат като персонаж. Те служат и за обосноваване на действията му в настоящето на романа, въпреки че персонажът е изграден по шаблона на креативния човек, който е успешен само в изкуството си, но точно тази всеотдайност го откъсва от действителния живот. Симеон продължително рефлектира над проблемите и миналото си, като в крайна сметка постига вътрешен мир със себе си до някаква степен, но не достига до очаквания катарзис.\nОт друга страна персонажът на Ния е непоследователно развит, тъй като в началото е изграден образът на млада, непокорна, напориста журналистка, която понякога дори е невъзпитана. На читателя пък са представени действията на жена, която всъщност е учтива, наистина целеустремена и в известна степен манипулативна. Но от горепосочения образ няма и следа. Романът не успява да обоснове въвеждането на образа на журналистката по един начин и коренно противоположното ѝ развитие. В следствие на това остават няколко въпроса, които нямат отговор: Каква е необходимостта на цялото (сексуално) напрежение между двамата? Защо въпреки постигането на целта си (и манипулативната си наглед същност) тя ще завърши книгата за Симеон? Защо, въпреки че е получила желаното, отива до Созопол и след конфликта там отива в дома на писателя?\nНезависимо от тези случайни или умишлени пропуски, романът изпълнява своята „задача“, като обстойно се занимава с вездесъщите проблеми на любовта, приятелството и старостта, като ги поставя в особена светлина и ги тематизира от рядко използвана в литературата гледна точка – тази на възрастен човек, на човек, който вече изпитва старостта на гърба си и може да се обърне назад и да потърси отговор на тези вечни въпроси.


LGE VR (1)\nLGE VR (2)\nLGE VR (3)\nLGE VR (4)\nLGE VR + LG G3 (5)\nPDF версия: LG G3 и Google Cardboard пренасят мобилната виртуална реалност в ежедневието\nСЕУЛ & МАУНТИН ВЮ, Калифорния, 10 февруари, 2015 г. — LG Electronics (LG) и Google правят виртуалната реалност (VR) по-достъпна за масовите потребители. VR-ът за G3 на LG работи с Google Cardboard и дава възможност на собствениците на G3 да преживеят редица VR-съвместими приложения и игри, които могат да свалят от Google Play store.\nЗа разлика от други VR устройства, проектирани със собствени процесори и дисплеи, VR за G3 се възползва от визуалните и звукови способности на G3, за да предостави по-леко и по-удобно решение. Благодарение на водещия в своя клас LG G3 Quad HD дисплей, VR за G3 осигурява на потребителите образ с много по-високо качество за гладко и реалистично VR преживяване.\nVR за G3 има уникален дизайн, напомнящ за характерната Rear Key визия на G3, отличаваща се от другите смартфони, чийто копчета за управление на звука се намират отстрани на телефона. Уникалният дизайн позволява на VR за G3 да се възползва изцяло от 1W говорител с Boost AMP на G3, предоставяйки по-богати и по-чисти звуци, които да допълват наситената картина. За по-реалистично преживяване, VR за G3 може да бъде съчетан с Bluetooth слушалки, като например LG Tone Infinim™.\nДизайнът на VR за G3 е базиран на модела за Google Cardboard, който е наличен онлайн за фенове, желаещи да създадат сами своята виртуална реалност. Неодимовият магнитен пръстен на VR за G3 взаимодейства с магнитния жироскоп в LG G3, позволявайки работа с приложения и менюта без докосване на дисплея. VR за G3 не се нуждае от допълнително сглобяване, освен лесното поставяне на телефона в устройството.\n„Макар и в първи стадии на своето развитие, тази технология поставя началото на тенденциите във виртуалната реалност, която до скоро бе скъпа и недостъпна за обикновените потребители,” казва Крис Йе, вицепрезидент и ръководител маркетинг комуникациите на LG Electronics Mobile Communications Company. „С помощта на Google Cardboard, не само позволяваме на обикновените потребители да се насладят на VR преживяване, но и предоставяме тази технология на бъдещи разработчици, които някой ден може би ще ни покажат как VR може да подобри живота ни”.\n„С Google Cardboard искахме да създадем по-завладяващи и възхитителни преживявания за всеки, който притежава мобилно устройство,” каза Андрю Нарткър, продуктов мениджър на Google Cardboard. „Развълнувани сме от VR за G3 и богатата екосистема на разработчици и производители, които създават иновации с Google Cardboard и правят VR по-лесно достъпна.”\nLG Electronics (LG) и Google правят виртуалната реалност (VR) по-достъпна за масовите потребители.


Мастит и БГ здравеопазване :: BG-Mamma\nМастит и БГ здравеопазване\n14 дек. 2005, 14:39 ч.\nЕдин ден преди месец усещам болка в дясната гърда, но понеже ми се е случвало многократно да ми се запушват канали и знам, че минава за ден-два, не обръщам особено внимание. Обаче в 4 следобед вдигам температура 38,5, става ми зле, вечерта припадам (губя съзнание) може би от високата температура, повръщам - може би от аналгина и не мога да стоя права. Почваме с мъжа ми да звъним на всевъзможни лични лекари и естествено никой от тях не прави посещения по домовете,а от бърза помощ почват да ни убеждават, че сме имали семеен скандал и всичко е на нервна почва, или да обясняват как трябва да си намерим начин да идем сами до болницата. Да де, ама аз не мога да стоя права, няма на кой да оставим бебето, а мъжа ми трябва да кара колата...Все пак в 11 вечерта с големи мъки се замъкваме с бебето до болницата. То реве, понеже е гладно, гърдата май не пуска мляко (запушени канали?), а адаптираното го плюе категорично. Пред спешния кабинет 5 души чакат, лекар няма. По едно време се завръща и почва да преглежда, като отнася 5-6 псувни от чакащите. На мен ми вика "Ти си ми позната". Ми как няма да съм ти, нали ме рекетира 70 лв за спинална упойка, беше ми анестезиолог на секциото. Дежурният ме праща в гинекология, там спят, викат някакъв лекар, който идва сле2 15 минути и с височайше пренебрежение ме поглежда, след което казва "Отивай си у вас и се цеди, нямаш мастит". Питам аз що повръщам и припадам, той- ми може да е от всичко, май си хремава!!! Прибирам се, някак изкарах нощта и на другия ден на частен преглед, оправих се с 2 инжекции.\nЗнам как стоят нещата с държавните болници, но тоя път тотално се отвратих и само се моля да не ми се налага повече!\nКакъв е смисъла да плащаме здравни осигуровки, като можеш да си умреш (буквално) докато някой ти обърне внимание!\nСега съм ОК, продължавам да си кърмя, слава богу, но исках да си излея гнева!\nПрощавайте, ако тоя клуб не е точното място...\n# 1 14 дек. 2005, 17:13 ч.\nЦитат на: daffodil в ср, 14 дек 2005, 14:39\nСъболезнования за неприятното преживяване!Все си мислех ,че са ненормални,ама чак толкова... и бай дъ уей тоя клуб е точното място!\nКакъв е смисъла да плащаме здр. осигуровки ли?-Никакъв,ще ти отговоря аз! Толкова пари им "дължа",че с тях мога да родя още 3 пъти в частна клиника,в прекрасни условия,където ти обръщат внимание и спазват исканията ти(както и беше при мен,де)! Но искам да ти кажа,че нямам и никакво намерение да им давам някакви пари. И ако трябва да си правя равносметка на глас,излиза ,че да ползвам частни услуги ми излиза не само по-евтино,но е и по-приятно.\nА ти добре ,че си се оправила!Не дай си Боже да беше станал някакъв сакатлък... не ми се мисли...\n# 2 14 дек. 2005, 18:54 ч.\nДуша, извинявай, че ще го кажа, ама ТЕ БУРГАСКИТЕ ЛЕКАРИ И БОЛНИЦИ СА ТАКИВА Бургазлийка съм си и мъжо също... от 4-ри години живеем в София Обаче тук чак такова безочие не ми се е случвало. Обаче за бургаските лекари и болници мога роман да изпиша. Аз съм с вроден ортопедичен проблем и си нямаш на идея как рентгенолог, хирург и ортопед стоят над мен, пипат ме, оглеждат ми и ми обясняват как аз всъщност не би трябвало да мога да ходя Ох, разбирам ти болката, мила, добре, че всичко е завършило както трябва\n# 3 14 дек. 2005, 20:30 ч.\nОтврат Защо не се оплачеш?Може би ако повече хора все пак вдигат глас, нещата нямаше да са дотам гнусни\n# 4 15 дек. 2005, 00:45 ч.\nЕ, като не са ти били инжекция за спиране веднагически на кърмата, пак си се разминала леко (аз съм от Айтос).\nСъчувствам ти за преживелицата!


Types of resume templates according to the career goals you set.\n3623 by Jobspace.bg Curriculum vitae\nАко за пръв път попълвате автобиография или искате да създадете документ за кандидатстване за работа европейския стандарт на автобиография, далеч не е достатъчен. Конкуренцията е жестока и ако искате да имате успех при кандидатстване е необходимо да се отличите от останалите кандидати. За да се отличите, е необходимо да бъдете различни.\nОстарелите модели на автобиография, съвсем не са решение.\nJobSpace.bg ви предлага инструмент, с които да създавате различни темплейти на резюмета в зависимост от целите, сферата и позициите, за които кандидатствате и то само с едно въвеждане на информацията.\nНа база на целите, които искате да постигнете JobSpace.bg идентифицира нуждата от следните видове темплейти на резюме.\nРезюме, което акцентира на натрупаният опит и кариерно израстване. Тази автобиография е подходяща за хора с дългогодишен опит, които целят да покажат кариерно израстване, дългогодишна работа в компания с висок имидж и натрупани професионални умения. Неподходящо е обаче за хора, които често са си сменяли работата, имат периоди, в които са били без работа или имат желание да променят сферата на развитие.\nАвтобиография базирана на натрупаните умения. Подходяща за IT специалисти, където акцентът е в технологиите и уменията, които притежават. Този темплейт може да се използва и от хора с по-малък опит и хора, които често са си сменяли работата или имат периоди, в които са били без работа , защото акцентът е върху придобитите умения, а не върху хронологията на опита. Тъй като се акцентира върху уменията, тази автобиография е подходяща и за хора, които искат да сменят своята сфера на развитие.\nАвтобиография подходяща за професии свързани с творчество и креативност, като графични дизайнери, уеб дизайнери, художници, журналисти и др. Креативната автобиография има за цел да отличи кандидатът пред работодателя, да е различно от стандартно наложените темплейти на автобиографии, за да добави стойност на съответния кандидат.\nПодходящо за създаване на комбинирана автобиография, чийто акценти са върху постиженията. За професии, изискващи специфични умения и професии обвързани с постигнати резултати, в които се акцентира на цифри, графики и диаграми, като професии в областта на ИТ, продажбите, както и мениджърски позиции. Тази автобиография е подходяща както за хора без опит, така и за хора с опит на високо ниво. Хората с малко опит, могат да акцентират върху своите умения, а кандидатите за мениджърски позиции, могат да акцентират на своите успехи.\nПодходящо за хора със свободни професии, работещи на свободна практика, където главният акцент е тяхното портфолио, продукти и услуги, по които са работили или предлагат.\nЦелта на видео резюмето е да покаже вашата личност, силните ви страни и това, което ви прави специален за позицията, от която се интересувате в удобен, съвременен формат за работодателите.\nВижте нашето ръководство с 10 съвета как да направите професионално видео резюме!\nВидовете темплейти на резюмета, които Jobspace.bg използва, можете да разгледате в нашия Resume Writer.\nС използването на Job Space Resume Writer, вие имате възможност да изберете темплейт на резюме фокусиран върху силните ви страни и кариерните цели, които сте си поставили.\nПросто създавате вашето резюме в три лесни стъпки.


ИСТЕРИЯ В ТОРИНО! Новият стадион на Юве отесня на феновете за супер...\nИСТЕРИЯ В ТОРИНО! Новият стадион на Юве отесня на феновете за супер шоуто на Роналдо\nНовата голяма звезда на Серия А Кристиано Роналдо ще бъде представен официално в понеделник, твърди "Gazzetta dello Sport". В късния вчерашен следобед Реал официално обяви раздялата с CR7.\nИСТИНСКОТО ИНТЕРВЮ НА РОНАЛДО: В Реал ме освиркаха, сега ще плачат за мен!\nКристиано Роналдо демонстрира сдържан тон към...\nОчаква се пищна церемония по посрещането на Роналдо, като новият стадион на Ювентус ще бъде тесен за всички желаещи да го видят.\nНовото съоръжение на Юве е с капацитет едва 41 507 зрители, а със сигурност десетки хиляди ще останат извън стадиона.\nОчаква се кавалерът на "Златната топка" да пристигне в Торино в понеделник сутрин, да премине медицински изследвания и след това да бъде представен.\nКой ще замени Роналдо в Реал? Ето ги потенциалните претенденти за мястото на номер 7\nРъководството на европейския клубен шампион Реал (Мадрид)...\nНа президента на Ла Лига не му дреме за трансфера на Роналдо\nПрезидентът на Испанската футболна лига Хавиер Тебас...


Великденска баница с коприва | Рецепта от Веселият Готвач\n• 2 шепи (800 г) коприва\n• 1 ч.ч. (200 г) извара\nОт брашното, малко сол и вода се замесва банично тесто. В съд с 3 ч.ч. вряща вода се слага оризът и се вари до поемането на водата, без да се допуска да се разварява. Към него, докато е още топъл, се прибавят почистената и измита в няколко води коприва, яйцата, изварата, половината масло и сол на вкус. Сместа се разбърква. От тестото се разточват 2 листа. Първият лист, който се слага в обилно намазаната с масло тава, трябва да е по-голям от дъното й. Върху него се разстила оризовата смес и като се загъне с краищата му, се покрива с втория лист. Баницата се поръсва обилно с масло и се пече в електрическа фурна, на която е включен само долният нагревател. След като се опече от едната страна, се обръща в друга тава, също намазана обилно с масло, за да се опече и от другата страна. След изваждането й от фурната баницата се завива добре с кърпа за да се задуши.\nВеликден ⋅ Извара и рикота ⋅ Баници ⋅ Баници с домашни кори ⋅ Българска кухня


САЩ срещу Иран: Каква е военната мощ и кои са скритите козове на двете армии | IT.dir.bg\n15:25 | 9 януари 2020 | Автор : Стоян Гогов 148 10160\nСитуацията в Близкия Изток се нажежи до червено, след като САЩ убиха един от най-популярните и високопоставени ирански генерали - Касем Солеймани. Ответенният удар по американски военни бази доближи отношенията до ръба на войната. Едва в последните 24 часа изявленията от Вашингтон и Техеран отвориха възможност за дипломатическо решаване на конфликта.\nОбтегнатите отношения между САЩ и Иран не са от вчера и не започват с президентския мандат на Доналд Тръмп. Началната точка може да бъде потърсена във вече далечната 1953 година, когато ЦРУ организира свалянето на демократично избрания премиер на Иран, Мохамед Мосадък, решил да национализира персийския петрол. След свалянето на Мосадък властта е прехвърлена в шах Реза Пахлави. Макар и светски, подкрепяният от Вашингтон режим на шаха може да се окачестви като брутална диктатура, довела до Ислямската революция и усложнила още повече отношенията между Вашингтон и Техеран.\nМного анализатори говорят за възможна война между САЩ и Иран, като и двете държави се готвят отдавна за подобна възможност. Поради тази причина ще ви покажем с какво разполага всяка страна и какви са основните козове в ръцете на управляващите във Вашингтон и Техеран.\nСравнението между Иран и САЩ на пръв поглед изглежда абсурдно. Военният бюджет на Америка е най-големият в света, а американската армия превъзхожда количествено Техеран във всяко едно отношение.\nАмерика разполага с 1 200 000 активни военнослужещи и 860 000 резервисти. Броят на всички военни самолети на САЩ надхвърля 13 000. От тях 195 са модерният стелт изтребител F-22, а от мултифункционалният изтребител от пето поколение F-35 са налични 425 броя. Количеството модерни самолети, като F-18, F-15 и F-16 буквално се измерва с хиляди, като не са за подценяване и способните бомбардировачи, с които САЩ разполага в "напоителни" количества.\nОбщият брой на хеликоптерите е 5 760, като от тях 971 са атакуващи. Танковете са над 6 000, а бронираните машини на САЩ - над 30 000. Най-модерният танк в арсенала на Америка е M1 Abrams, от който са налични 3273 бройки.\nАмерика разполага още с 24 самолетоносача и 68 подводници. Унищожителите са 68, а фрегатите 22.\nИран разполага с 523 000 активни военнослужещи и 350 000 резервисти. Броят на всички военни самолети на Техеран е едва 500. От тях повечето са стари съветски или американски изтребители, като F-14 и МиГ-29. Липсват бомбардировачи или способни дронове.\nОбщият брой на хеликоптерите е 126, като от тях само 12 са атакуващи. Танковете са над 1 634, а бронираните машини на 2 345. Най-модерният ирански танк е Karrar, който е предполагаемо копие на руския Т-90, а в създаването му са участвали и руски експерти. Иран има 420 бройки от Karrar.\nИран няма самолетоносачи или унищожители, но има 34 подводници и 6 фрегати и 88 бързи патрулни кораби. Съществува и значително количество малки свръх бързи лодки, които носят ракети или друго леко въоръжение.\nКоличественото сравнение на пръв поглед безспорно е на страната на САЩ\nСАЩ определено води на технологичния фронт. Страната има множество модерни самолети, доста от които са невидими за противниковите радари, но може би най-същественото предимство на Вашингтон е възможността да води войната дистанционно и от разстояние. Убийството на Касем Солеймани бе извършено чрез дрон, чийто оператор се е намирал зад комфортно бюро на 11 000 километра от Багдад.\nОсвен множеството дронове, САЩ разполага и с високоточни умни ракети и боеприпаси, които могат да нанасят "хирургически" удари.\nИран често представя свои високотехнологични разработки, включително и на противоракетна отбрана, но страната никога не ги е произвеждала в серия. Дори подобни модерни оръжия да са факт в арсенала на Техеран, то количеството им е незначимо.\nПротивовъздушните системи на Ислямската република обаче заслужават по-специално внимание. Иран разполага с 4 батареи С-300ПМУ2, 4 батареи С-300 и 12 батареи от Bavar-373 - иранско копие на С-300. Иран има и 29 бройк от тактическия зенитен комплекс "Тор". Между 1998 г. и 2002 г. Техеран се сдобива и с 6 броя китайски радари JY-14. За тях се твърди, че могат да издържат някои антирадарни оръжия и да проследяват множество цели наведнъж.\nБалистичните ракети на Иран не са за подценяване. Именно по този начин Техеран извърши ответния си удар върху американските бази в Ирак. Ракетите на Техеран не могат да достигнат до Вашингтон, но държат целия Близък Изток в обсега си. Въпреки това САЩ и Израел разполагат с възможност да свалят балистични ракети и освен това разполагат със своя гама от подобни оръжия.\nНай-добрият американски самолет F-35 и остарелият ирански F-14\nМакар САЩ да има колосално количествено превъзходство, то те не могат да струпат всичките си оръжия на едно място. За сметка на това Ислямската република би воювала на своя територия и би използвала всичко, което може. Иран се е доказал, че може да издържи война, в които загиват стотици хиляди негови войници, десетки хиляди цивилни и да понесе загуби от милиарди долари (Войната между Иран и Ирак от 1980 г. до 1988 г.). Същевременно населението в САЩ е доста чувствително към бройката на загинали войници, както и към финансовите загуби от войната. Вашингтон често използва ракети, с цена от стотици хиляди долари, за да унищожава много по-евтино струващи цели.\nВиж още САЩ отвориха кибер кутията на Пандора?\nМобилизираното и обединено от чуждестранна агресия население също би било много по-мотивирано да защити страната си, спрямо войник изпратен да воюва на хиляди километри от дома си.\nНай-големият скрит коз на Иран са неговите асиметрични тактики.\nМакар да не разполага с модерни технологии и огромно количество самолети, Техеран е изградил мрежа от лоялни сили в Близкия Изток, които биха могли лесно да ударят цели в Саудитска Арабия, Ирак или Израел.\nМакар да няма голям флот, Иран може да затвори Персийския залив за корабоплаване, парализирайки голяма част от петролните доставки по света и създавайки своеобразна финансова криза. Това Техеран може да постигне с бързите си малки лодки, въоръжени с ракети и друго леко оръжия, както и с бреговата си артилерия и ракети. не трябва да се забравя и възможността за извършване на самоубийствени атаки, които могат да застрашат сериозно американския флот. Атаката срещу американския разрушител USS Cole показва, че САЩ са уязвими на подобни тактики.\nМного анализатори пропускат ролята на кибер оръжията, които са способни да сринат електропреносната мрежа на атакуваната страна и да нанесат поражения за милиарди долари. Именно в тази област САЩ и Израел се считат за водеща в света сила. Една от двете страни използва преди около 10 години вирусът "Стъкснет" срещу Техеран и ядрената му програма. Вирусът доведе до унищожението на 1000 бройки от скъпоструващите центрофуги за обогатяване на уран, с които Иран искаше да произвежда ядрено гориво.\nАмериканските бази в Близкия Изток\nВъзможен конфликт между САЩ и Иран не би трябвало да се разглежда самостоятелно и изолирано от целия свят. Той би предизвикал своеобразна експлозия в Близкия изток, която би се усетила дори от най-малките и незначителни държави.\nКакто Вашингтон, така и Техеран имат свои лоялни съюзници и държави, на които биха могли да разчитат за помощ. Сложните геополитически връзки на Иран и САЩ, техните съюзници и дори ролята на религията не да са плод на този материал. Скоро екипът на Дир.бг ще ви ги представи в отделна статия посветена на геополитическия облик на сблъсъка между Иран и САЩ.\nТехнологии 18:37 | 22.01.22 215


Брокери: Ниски обеми и през настоящата седмица\n02 май 2007 | 13:37 873\nВъпреки тридневната работна седмица, екипът на Profit.bg отново се допита до трима от участниците на пазара за очакванията им през следващите търговски сесии. Ето и техните мнения:\nНикола Цокев, Пощенска банка\n„Очаквам да се запази тенденцията от последните седмици на относително ниски обеми. Ще продължат разпродажбите от дребни инвеститори с цел финансиране на участието им в IPO-тата.”\n„По-едрите играчи също ще пазят свободния си паричен ресурс за аукционите на Корпоративна търговска банка и Първа инвестиционна банка и няма да участват активно на пазара. Само някои спекулативно настроени инвеститори ще се възползват от понижените цени, за да направят изгодни покупки.”\nДаниел Димитров, ИП Реал Финанс АД\n„През следващата кратка борсова седмица очаквам акциите на "Българска фондова борса София" АД да бъдат подложени на натиск. Предстоящите публични предлагания на акции на "Първа инвестиционна банка" АД, започващо от 7 май и на "Корпоративна банка" АД, предвидено за 10 май, ще принудят някои инвеститори да продадат притежаваните в момента акции, за да освободят ресурс за участие в публичните предлагания. От този сценарий е вероятно да загубят най-ликвидните позиции на пазара.”\n„Този процес в някаква степен се забеляза при "Каолин", като след приключване на процедурата повечето позиции възстановиха нивата си. Повечето дружества публикуваха тримесечните си отчети и влиянието им вече е акумулирано в цената на акциите.”\n„Тепърва набира сила провеждането на общи събрания на акционерите, като при добри новини, (разпределяне на печалби, увеличение на капитала на дружества и др.) цената на акциите ще реагира положително.”\nБорислав Попов, Бета Корп\n„Въпреки предстоящите първични публични предлагания на Първа инвестиционна банка и Корпоративна търговска банка очаквам оптимизмът да преобладава през настоящата седмица на БФБ-София. Голяма част от компаниите вече публикуваха тримесечните си отчети, като се вижда подобряване на резултатите.”


Vbox7 + 7talents: псевдонаука и клипове, които дезинформират | Science blog\nVbox7 + 7talents: псевдонаука и клипове, които дезинформират\nЗащо учениците затъпяват? Защо когнитивните им способности намаляват, знанията им са бедни, някои не могат дори да четат? Това e любима тема за дискусия в медийния бранш. Последните заключения, до които стигнаха журналистите: чалгата е виновна; разголените поп клипове са виновни; лошата образователна система е виновна. Със сигурност можем да кажем, че факторите са комплексни.\nНо каква е отговорността на медиите? Те имат ли отношение за състоянието на обществото, за понижените образователни показатели? Надявам се този пример да ви докаже, че медиите са пряко отговорни. Всяка тяхна продукция, всяка тяхна дума носи последици, защото все пак те са основен източник на информация за някои хора, особено след като (медиит) са завладели и интернет.\nПреди около 3 години “Нова броудкастинг груп” (Нова ТВ) закупи 70% от акциите на “Дарик нет” АД (dariknews.bg), които притежават “Нетинфо” АД. Така Нова получи достъп до сайтове като vbox7.com. Това е видимо от факта, че преобладаващите клипове в класацията на сайта са продукции на Нова ТВ, продуцирани от тях материали, платени реклами. Очевидно тази огромна корпорация има за цел да измести обикновения потребител, който споделя клипчета на котенца, кученца, пребиващи се хора и подобни. За целта е създаден 7talents , които са продуцирани от Нетинфо. Те публикуват клипове идентични на тези, които обикновеният потребител публикува.\nИ тук идва огромният проблем, защото 7talents публикуват едни от най-големите простотии, които дори заемат челните места в класацията, което за мен е мистерия.\nПодобен клип е “Земята е плоска?”. Макар заглавието да задава въпрос, авторът на клипа отправя много смели, но абсурдни твърдения, с които се опитва да докаже, че Земята е плоска. Истински сизифов труд – да докажеш нещо видимо невярно.\nМакар авторът да се е нарекъл “konspiracii” (част от 7talents), той смята, че материалите му са за свободни и мислещи хора, а думата “конспирации” е обградил в кавички, което очевадно показва, че ситуацията въобще не е иронична, а напълно сериозна…\nВидеото започва с любопитен призив: “Забравете всичко, което приемате за факт”. Аз лично веднага забравих за труда на всички учени, който труд е добре аргументиран с нужното количество данни, които са получени от многократни наблюдения и експерименти, които подлежат на повтаряемост. И въпреки това аргументите на автора на клипа ми звучат все още смешни.\nВъведението на клипа обяснява, че от древната историята хората винаги са ВЯРВАЛИ , че Земята е плоска, макар и да не са имали обективни доказателства за това. Единствените писмени източници, които подкрепят подобно твърдение са посочените религиозни книги. Но нека се съгласим, че те не са фактологически достоверни. Авторът прави смело обвинение, че изведнъж от нищото моделът за формата на Земята е сменен със сфера (по-скоро геоид). Според него тази теза не е подкрепена с нито един аргумент. Не е ли лицемерно да представяш една теза (без аргументи), а да обвиняваш научно доказан модел, че не е подплатен с факти. Авторът споделя и факти, които (според него) опровергават сферичната форма на планетата. Единственото твърдение, което можем да направим е, че авторът е спал по време часовете по Физика и Астрономия в училище.\nАвторът е достатъчно арогантен да отрече труда и заключенията на Аристотел, според който Земята е сферична, защото само сферична форма може да има кръгла сянка върху Луната, която ясно се вижда. Според авторът на клипа това е грешно, защото плоската, но кръгла форма също може да хвърли кръгла сянка върху Луната. Но това би било вярно само, ако Земята не се върти около Слънцето, а Луната не орбитира около Земята. За да може един плосък, кръгъл диск да хвърли перфектна кръгла сянка върху Луната, той трябва да е перпендикулярно разположен на нея – идеалния център.\n7talents дори предлагат нов географски модел на Земята. Според него Антарктида не е малък леден континент, а дълга периферна ивица, която очертава краищата на плоската Земя. Подобна твърдения имат ли нужда от коментар?\nЛипсата на аргументи кара авторите да опровергаят модерните космически постижения чрез дискредитиране на НАСА. Тип аd hominem аргументи – накарай хората да се съмняват в организацията, за да не вярват на информация представена от нея. Твърди се, че в интернет няма снимки на сферичната Земя и едва ли не никой не е виждал планетата ни от космоса. Но нека видими любителски снимки на астронавти…\nНо не е нужно да разчитаме на НАСА, за да стигнем до извода, че планетите са сферични. Всеки може да си купи любителски телескоп или да използва някоя от обсерваториите, за да наблюдава планетите в Слънчевата система, които НЕ се въртят като плоска монета…\nНай-лесният начин да се докаже, че Земята има сферична форма (геоид) е чрез сянката, която хвърля върху Луната (както бе споменато по-рано). Ако Земята беше плоска, формата на сянката щеше да е доста различна. Но не това е най-важното. Според хипотезата за плоската Земя тя е стационарна. Земята не се движи, движат се всички останали тела около нея, които обаче също са плоски. Но това, което конспираторите не осъзнават е, че ако тази хипотеза беше вярна, Слънцето би трябвало да се вижда постоянно от всяка точка на плоската Земя. Очевидно това не е възможно.\nПрез 1609 година Галилео за пръв път насочва телескоп към небето. Той успешно наблюдава не само Луната, но и отделни планети като Юпитер. Той забелязва, че тези небесни тела имат характерна сферична форма.\nХипотезата за Плоската Земя противоречи дори на един от основните закони във Физиката – законът за гравитацията на Нютон. Без гравитация ние просто щяхме да излетим от плоския земен диск (ако Земята беше диск), който освен, че се върти с огромна скорост около оста си, той орбитира и около Слънцето с още по-висока скорост. Гравитацията ни дърпа към центъра на Земята. Всички знаем, че силата на гравитацията варира. Колкото сме по-близо до центъра, толкова по-силна е тя и обратното. Следователно гравитацията би била най-слаба на най-високата точка на Земята. Но как би действала гравитацията при една плоска Земя без център? Мистерия…\nНова броудкастинг груп е може би най-голямата медийна група в страната. Но вместо да използва ресурсите си, за да публикува само и единствено вярна и достоверна информация, тя решава да продуцира инфантилни небивалици, които единствено могат да объркат и без това нечетящите индивиди, които живеят по българските ширини. Всичко е въпрос на избор… А моят избор е да игнорирам подобни източници на информация.\nPrevious PostХората са по-склонни да лъжат, ако политиците са корумпираниNext Post Анти-интелектуалните интелектуалци


store.bg - Часовници - касичка с ключ - 10\nЗвездогаечни ключове CR-V Basic Skillco\nДвустранни гаечни ключове CR-V Press Topmaster\nДвустранни гаечни ключове CR-V Basic Skillco\n6 броя със захват 6 - 17 mm\nЗвездогаечните ключове на "Basic Skillco" са подходящи при ремонти на автомобили, велосипеди , сглобяване на мебели и други. Изработени са от хром-вандиева стомана (CR-V), имат матово покритие на тялото и наклон на главата 15°, което улеснява работата на труднодостъпни места. В комплекта са включени 8 ключа със захват от 8 до 19 mm и пластмасова стойка. Захват на ключовете: 8 mm 9 mm 10 mm 11 mm 13 mm 14 mm 17 mm 19 mm ...\nЗвездогаечните ключове на "Basic Skillco" са подходящи при ремонти на автомобили, велосипеди , сглобяване на мебели и други. Изработени са от хром-вандиева стомана (CR-V), имат матово покритие на тялото и наклон на главата 15°, което улеснява работата на труднодостъпни места. В комплекта са включени 12 ключа със захват от 6 до 22 mm и пластмасова стойка. Захват на ключовете: 6 mm 7 mm 8 mm 9 mm 10 mm 11 mm 12 mm 13 mm 14 mm 17 mm 19 mm 22 mm ...\nКомплект звездогаечни ключове на испанската фирма за инструменти "Bellota". Характеристики: висока устойчивост срещу износване закалена хром-ванадиева стомана полирани глави матово покритие подходящи за завинтване и развинтване на различни гайки и болтове широки отвори на главите, позволяващи по-висока издържливост при въртене по-голяма дебелина на главата за по-добро захващане на гайката тегло: 980 g Комплектът съдържа 10 броя ключове с номера 8, 10, 11, 12, 13, 14, 16, 17, 19 и 22 и се предлага в калъф от плат. ...\nДрънкалката от "Vtech" ще се хареса на малчуганите. Тя е подходяща за мъници от най-рана възраст и е изработена от пластмаса. Дрънкалката е във формата на количка с ключове, а цветовете ѝ са ярки, което има за цел да развива детската координация и усещане за цветове от най-ранна възраст. Дрънкалката издава привличащ вниманието звук, когато се разклати, което ще приковава вниманието на вашето мъниче и ще го забавлява. Освен това количката е снабдена с над 30 мелодии, песнички и фрази на английски език, които се активират посредством натискане на бутони. Силата на звука може да се регулира, а освен това ...\nГаечните ключове на "Topmaster" са подходящи при ремонти на автомобили, велосипеди , сглобяване на мебели и други. Изработени са от студено щампована хром-вандиева стомана (CR-V) и имат трайно, матирано хромово покритие, предпазващо ги от корозия. В комплекта са включени 8 двустранни ключа със захват от 6 до 22 mm и пластмасова стойка. Захват на ключовете: 6 x 7 mm 8 x 9 mm 10 x 11 mm 12 x 13 mm 14 x 15 mm 16 x 17 mm 18 x 19 mm 20 x 22 mm ...\nГаечните ключове на "Gadget" са подходящи при ремонти на автомобили, велосипеди , сглобяване на мебели и други. Изработени са от хром-вандиева стомана (CR-V), имат матово покритие на тялото и полирана глава. В комплекта са включени 8 двустранни ключа със захват от 6 до 22 mm и пластмасова стойка. Захват на ключовете: 6 x 7 mm 8 x 9 mm 10 x 11 mm 12 x 13 mm 14 x 15 mm 16 x 17 mm 18 x 19 mm 20 x 22 mm ...\nГаечните ключове на "Basic Skillco" са подходящи при ремонти на автомобили, велосипеди , сглобяване на мебели и други. Изработени са от хром-вандиева стомана (CR-V) и имат матово покритие на тялото. В комплекта са включени 8 двустранни ключа със захват от 6 до 22 mm и пластмасова стойка. Захват на ключовете: 6 x 7 mm 8 x 9 mm 10 x 11 mm 12 x 13 mm 14 x 15 mm 16 x 17 mm 18 x 19 mm 20 x 22 mm ...\nГаечните ключове на "Topmaster" са подходящи при ремонти на автомобили, велосипеди , сглобяване на мебели и други. Изработени са от горещо щампована хром-вандиева стомана (CR-V), имат огледално покритие и са изцяло полирани. В комплекта са включени 6 двустранни ключа със захват от 6 до 17 mm и пластмасова стойка. Захват на ключовете: 6 x 7 mm 8 x 9 mm 10 x 11 mm 12 x 13 mm 14 x 15 mm 16 x 17 mm ...\nТърсене на: касичка с ключ Продукти 121-132 от над 500\nharry potter)ALL ,,,,,,,,,,,,,,-- dDRJ


Отваряне на затворен портал | Форум "Направи сам"\nОтваряне на затворен портал 10 мнения\nпет мар 01, 2019 10:53 am\nКъм момента обмислям ново вътрешно преразпределение на жилищно пространство и искам да обединя две съседни стаи.Когато е строена самата постройка между тези помещения е имало портал (2,1м. х 2,6м.) който в последсвтие е бил затворен. Към момента дали е възможно неговото отваряне отново, какво трябва да се вземе под внимание. Постройката е стара къща (70те,80те) с плочи и тухли единички.\n10 мнения в "Отваряне на затворен портал"\nпет мар 01, 2019 3:28 pm\nпет мар 01, 2019 10:53 amjohny3 написа:\nТвърде е възможно, да е възможно отварянето наново на портала. Внимавай да не ти падне тухла на крака\nнед мар 03, 2019 11:20 am\nОт тези години на строителство дали порталите са били укрепвани в горната част с трегер/щурц или са разчитали само на стабилната дървена каса.\nнед мар 03, 2019 11:46 am\nнед мар 03, 2019 11:20 amjohny3 написа:\nнед мар 03, 2019 8:13 pm\nВ никои години на строителство не са слагали първо касата и да зидат по нея. Така,че зсъс сигурност има щурц, ако ще и да е дървен.\nПС. Не те виждам, как ще отвориш портала, като те е страх да изкъртиш 5 см от мазилката на 2 метра от пода и да видиш какво има там, та разчиташ на форумни врачки.\nпон мар 11, 2019 2:15 pm\nИдеята ми беше дали когато са зидали,не са подпирали тухлите с дъска или нещо временно над даден отвор и т.н., колкото да стегне самата стена и след това са слагали касата.Първо бях поразкъртил леко над една врата и като щурц намерих 2-3см дебела дъска. След това поразкъртих около друга врата - там нищо не намерих и реших да питам, защото не разбирам от строителство.\nСлед като ми остана свободно време проверих въпросният портал. Над него се оказа че има колона/щурц от бетон. Награбил чука продължих с разкъртването в един коридор и там за моя изненада се оказа че има зазидан отвор за врата отново с бетонова колона или щурц отгоре. Към момента идета за преразпределението се видоизмени - въпросният портал остава затворен, отваря се откритата врата.\nПри така стеклите се обстоятелства може ли безпроблемно да избия тухлите с които е затворена вратата,след като отгоре има крепящ елемент? Отделно в близост до нея на същата стена (на около 30-40см) има друга врата която не е укрепена по никакъв начин отгоре (облечена е само с дървената каса). Идеята е тя да се затвори,но как би било по-удачно и лесно - да се попълни с тухли до горе; да се вкопае готов купен щурц в ляво/дясно на отвора и след това да се попълни с тухли. Стенаха е носеща и тази врата е там от поне 10-12 години.\nпон мар 11, 2019 6:26 pm\nТвои роднини ли са творили врати в този имот?\nвт мар 12, 2019 10:17 am\nНе.Ако бяха роднини щях да имам повече яснота в обстановката\nвт мар 12, 2019 12:20 pm\nЗа какво ти е щурц след като зазидваш отвора на неукрепената врата\nвт мар 12, 2019 1:05 pm\nпон мар 11, 2019 2:15 pmjohny3 написа:\nПри така стеклите се обстоятелства може ли безпроблемно да избия тухлите с които е затворена вратата,след като отгоре има крепящ елемент? да\nОтделно в близост до нея на същата стена (на около 30-40см) има друга врата която не е укрепена по никакъв начин отгоре (облечена е само с дървената каса). Идеята е тя да се затвори,но как би било по-удачно и лесно - да се попълни с тухли до горе ДА да се вкопае готов купен щурц в ляво/дясно на отвора и след това да се попълни с тухли. Стенаха е носеща и тази врата е там от поне 10-12 години.\nИ малко знание за друг път - хич не разчитай, че роднини или който и да е уж участвал, ще ти даде вярна и/или адекватна информация\nТема "Отваряне на затворен портал" | Включи се в дискусията:


Плевен За Плевен – Около 50 деца обучи СКТ „Атила“ – Плевен по програма „Спорт за децата в свободното време”\nНачало » Новини » Около 50 деца обучи СКТ „Атила“ – Плевен по програма „Спорт за децата в свободното време”\nСпортен клуб по таекуон-до „Атила” – Плевен приключи дейностите по програма „Спорт за децата в свободното време” за 2016 г., съобщи за „Плевен за Плевен“ президентът и треньор на клуба Даниел Цаков. Проектите по програмата, по която клубът работи за седма поредна година, се финансират от Министерството на младежта и спорта. Основната цел е създаване на предпоставки и условия за предизвикване интереса на децата към физическа активност, увеличаване и разнообразяване на възможностите за участие в спортни занимания по различни видове спорт през свободното им време. Обучение по таекуон-до в Клуб „Атила“ са преминали около 50 деца на два етапа – от февруари до май и от септември до ноември. 10 от тях са записани за системни занимания.\nПо думите на Даниел Цаков, проектът е реализиран повече от успешно, като амбицията на президента и треньор на „Атила“ е и през следващата година клубът да продължи да работи по „Спорт за децата в свободното време”. Клубът ни е един от най-активните по тази програма, сподели още Цаков.\n#тагове: Даниел Цаков проект СКТ "Атила" - Плевен Спорт за децата в свободното време


Задържаха мъж, нападнал незрящи туристи в Несебър | webcafe.bg\nЗадържаха мъж, нападнал незрящи туристи в Несебър\n27.06.2017, 09:10 (обновена 27.06.2017, 10:09)\nИнцидентът е от вечерта на 24-ти юни\nРитник в лицето на една жена\nКак се демонстрира силен характер в България\nИ нападателят от метрото в Берлин е българин\nПолицията е арестувала 21-годишен мъж с инициали Т.Н., който на 24-ти юни вечерта блъска с колата си жена с бял бастун на улица "Месемврия" в Стария Несебър.\nСлед това той слиза от автомобила и удря друга жена от групата незрящи. В последствие нападателят напуска местопроизшествието по посока новата част на града.\nКадрите, на които се виждат действията на извършителя, са заснети от охранителна камера. След тяхното разпространение полицията се самосезира и го задържа.\nРазпитани са свидетели на произшествието, както и са назначени експертизи на записите. Главният секретар на МВР заяви, че групата туристи най-вероятно са чужденци. В момента се издирват, за да могат да дадат показания за случилото се.\nСъбраните до момента материали са в Районна прокуратура - Несебър, от където се очакват по-нататъшни действия.\nOще: агресия инцидент нападение незрящи непредизвикана агресия несебър


10 съвета за това как да бъдем по-добри родители! – АРТИКЪЛ ПРО\nДа си родител не е никак лесно, както много хора си мислят. Много хора се радват да гледат децата на приятели, но когато си имат свои, всичко се оказва доста трудна работа. Определено в някои моменти ще си мислите, че няма как да се справите, или поне не толкова добре, колкото трябва. В някои страни, понякога и в България, има така наречените родителски курсове, на които ще получите съвети от родители за родители, за да имате някаква подготовка като родител.\nКаквито и курсове да посетите обаче, едва ли родителските грижи ще са много по-лесно след това. Определено има нужда от някакви книги, родителски беседи, телевизионни предавания, но да се стига до бакалавърска степен по родителство няма смисъл. Ще ви предложим няколко съвета, които служат като наръчник на младия родител.\nЗапазете адреса на тази статия, защото ще Ви трябва. В един даден етап от живота на детето Ви ще разберете, че проблемите са много, но трябва да знаете и, че за всеки проблем си има и решение. Трябва да намирате тези решения на време, за да не се стига до ежедневни караници с вашата рожба. Те ще се прехвърлят и върху останалите членове на семейството.\n1. Бъдете приятел с детето си! То има нужда от вас и като родител, и като някой на който може да сподели по-пикантни неща.\n2. Трябва да се разбирате добре със своята половинка, защото двамата трябва да взимате важните решения в живота на детето.\n3. Когато наказвате детето си, наказанията не трябва да бъдат твърде сурови.\n4. Ако вие не научите детето си на маниери и добро поведение, няма кой друг да го направи.\n5. Когато детето ви се справя добре с нещо, стимулирайте го, за да продължи.\n6. Детето Ви ще прави правилни избори и е взима правилни решения, само ако вие правите такива. То гледа от вас. Децата имитират своите родители. Вие като родител имате най-голямо влияние върху детето си.\n7. Детето ви трябва да спазва определени правила. Определете ги, а когато ги спазва го наградете. В противен случай може да наложите наказание, но не прекалено.\n8. Въпреки правилата, трябва да уважавате независимостта и свободата на детето си. Не бъркайте свободата със свободия.\n9. Не трябва да се държите зле с детето си пред неговите приятели, защото ще го изложите – то може да ви намрази.\n10. Ако искате детето ви да живее здравословно като възрастен, стимулирайте здравословния начин на живот. Вие също трябва да го спазвате.\nСилната връзка с едно дете се гради когато прекарвате време с него. Не трябва да прекалявате. По-добре всеки ден по-малко, отколкото един път в седмицата, но до краен предел за детето. Трябва и вие, и детето ви да се разбирате, да влизате в положение един на друг, и да се обичате. Тогава нещата стават от само себе си.\nЕтикети: как да възпитаме детето сикак да имаме здраво семействокак да се държим с детето\n← Как да продадем златото си в 3 стъпки?\nКаква е причината за махмурлука? →


CAD Тайниautocad Archives - Страница 3 от 13 - CAD Тайни autocad Archives - Страница 3 от 13 - CAD Тайни\nArtikel Tagged ‘autocad’\nКак да спрем автоматичното превръщане на текст в дроби\n25. ноември 2010\nПонякога просто искаме да напишем текст, в който има цифри разделени с наклонена черта (напр. 80/65). Да, но AutoCAD не ни позволява и го превръща в дроб, а ние в случая не искаме да е дроб. Как можем да се справим с проблема?\nПри първото написване на такова число в AutoCAD след инсталирането му, той ни пита как иска да изписва тези текстове, но много често в бързината натискаме OK на настройките по подразбиране и това води до изписването на цифрите на начин, по който не желаем.\nЕто как, в няколко стъпки как можем да променим поведението на AutoCAD:\nЧертане autocad, mtext, дроб, форматиране


4 съвета към диабетика, какво да поръча в ресторанта • lekuva.net\n4 съвета към диабетика, какво да поръча в ресторанта\nОтивали ли сте на парти, решени да си изкарате страхотно? Да? По същия начин, когато сядате на масата в ресторанта, трябва да сте решили, че ще се храните здравословно – и се забавлявайте. Наслаждавайте се на атмосферата и приятното прекарване с партньора или компанията, както и на храната, но умерено.\n1. Помолете сервитьора да не носи хляб.\nИма вероятност ястието да е богато на нишесте (заради ориза, картофите и други зеленчуци като царевицата), затова запазете въглехидратите за по-късно.\n2. След като ви настанят, направете бърза обиколка на помещението.\nПреди да поръчате, извинете се, че ще измиете ръцете си и изберете обиколния път до тоалетната. Докато вървите натам, наблюдавайте порциите на останалите гости в ресторанта. Тази опознавателна мисия може да ви бъде много повече от помощ, когато решавате какво ще поръчате, отколкото и най-благоразположеният сервитьор. Ще видите колко са големи порциите, дали специалитетът на деня изглежда добре и дали зеленчуковите гарнитури са удавени в масло. Когато се върнете на масата си, ще бъдете най-добре информираният посетител.\n3. Поръчайте си салата за начало.\nМалката салата осигурява поне две порции зеленчуци и около 5 г влакнини. Заради тях салатите са изненадващо засищащи. Всъщност според едно изследване жените, които консумират салата, съдържаща 100 ккал, преди предястието, приемат около 12% по-малко калории с основното ястие. Просто си изберете изцяло зеленчукова салата, вместо някоя от разновидностите с месо, сирене и ядки.\n4. Овкусете сами салата си.\nИстина е, че вкусната заливка прави салатата. Проблемът е, че готвачите също знаят това и понякога имат лека ръка при заливането на салатата. Обичайната салата „Цезар“ в ресторант е полята със 75 г заливка, което добавя около 360 ккал и 38 г мазнини към иначе здравословната и нискокалорична маруля. Като си поръчате заливката като отделна гарнитура и поръсите салатата си с една супена лъжица от нея, ще добавите само около 77 ккал и 8 г мазнини към зеленчуците си.\nЗЛАТНОТО ПРАВИЛО НА ДИАБЕТИКА:\nНикак не е необичайно ястията в ресторанта да съдържат повече от половината дневна доза калории и мазнини. Гигантската порция не само ще има отрицателен ефект върху нивата на кръвната ви захар, но и ще ви накара да преяждате през следващите няколко дни. Учени изследвали хранителните навици на 32 души и открили, че когато участниците консумирали с 50% повече на хранене, продължавали да приемат 16% допълнително калории през следващите два дни в сравнение с моментите, когато се ограничавали до нормалните си порции. Когато количеството било удвоено, изяждали с 26% повече калории през следващите два дни. Затова консумирайте точно количеството, което бихте приели, ако сте вкъщи.\nКак да си изберете апарат за измерване на кръвната захар


Акумулаторна професионална попнитачка без батерия и зарядно Makita DRV150Z\nАкумулаторна професионална попнитачка без батерия и зарядно Makita DRV150Z.Професионалната нитачка Makita DRV150Z е подходяща за попнитове с диаметри 2.4, 3.2, 4 и 4.8 мм. Има безчетков двигател и прозрачен контейнер за улавяне и лесно изваждане на отработени опашки. Максималната сила на изтегляне е..\nАкумулаторна професионална попнитачка без батерия и зарядно Makita DRV250Z\nАкумулаторна професионална попнитачка без батерия и зарядно Makita DRV250Z.Професионалната нитачка Makita DRV250Z е подходяща за попнитове с диаметри 2.4, 3.2, 4, 4.8, 6 и 6.4 мм. Тя е снабдена с безчетков двигател и с прозрачен контейнер за улавяне и лесно изваждане на отработени опашки. Максимална..\nМарка: Raider Модел: RDP-ID28\nБормашина 810W 13mm самозатягащ се патронник Raider RDP-ID28


Сензор за положение на коляновия вал VAZ: Priora, Kalina. Местоположение, проверка, неизправности\nСензорът за положение на коляновия вал (наричан по-долу DPKV) се използва от ECM за определяне на ъгъла на завиване и оборотите на двигателя.\nПо време на работа на двигателя, главният диск на коляновия вал пресича магнитния поток на DPKV, предизвиквайки променливи импулси на напрежение в неговата намотка. Използвайки тези данни, контролерът изчислява продължителността и фазата на инжекторите за гориво, както и системата за запалване.\nКъде се намира сензорът?\nНа коляновия вал на двигателя е фиксиран назъбен главен диск (комбиниран със задвижваща ролка на генератора). На разстояние приблизително 1 mm (плюс или минус 0,4 mm) от горната част на зъба му, сензорът за положение на коляновия вал е прикрепен към капака на маслената помпа .\nсензор за положение на коляновия вал 4x4\nсензор за положение на коляновия вал Priora, Калина\nЦелевият диск има 58 зъба на стъпки от шест градуса и "кух", образуван от два липсващи зъба, като по този начин се постига синхронизация. За да настроите коляновия вал в положение 114 градуса спрямо горната мъртва точка на първия и четвъртия цилиндър, средата на първия зъб след кухината се комбинира с оста DPKV.\nDPKV проводниците са защитени от смущения чрез екрана, късо към земята на превозното средство.\nНеизправност на DPKV веригата води до спиране на двигателя, кодът за грешка се въвежда в паметта на контролера и алармата се включва.\nПроверка на веригата DPKV\nПроверяваме веригите DPKV след изключване на запалването и накладките от контролера и самия сензор. Както можете да видите в представената схема на свързване, ние проверяваме непрекъснатостта на веригата между контактите "A" на блока DPKV и контакта "X2 / 13" на блока на контролера, както и между контакта на сензорния блок "B" и контакт "1" на блока на контролера.\nАко веригите DPKV са изправни, инсталацията му е надеждна и кодът за грешка на сензора, показващ неизправност, е запазен, DPKV трябва да бъде заменен.\nПодмяна на сензора за положение на коляновия вал\nС помощта на гаечен ключ x10 развийте винта, закрепващ DPKV към капака на маслената помпа.\nПоставете DPKV на място.\nЗавийте монтажния болт и го затегнете с въртящ момент 7,8 ... 12,6 N.m.\nСвържете конектора към сензора.


Трима глупака и половина срещу агресията на Кремъл! Скръбни Вести\nТрима глупака и половина срещу агресията на Кремъл!\nфевруари 22nd, 2015 | by Албена Вулева\nРадвам се, че в тези нерадостни и тежки за нацията времена се намира кой да ни разсмива, при това напълно безплатно! Ето тия дни например, 14 човека направили „протест-митинг“ срещу…тук затаете дъх, седнете и се уверете ,че сте пишкали, защото опасноста да се напикаете от смях е особено голяма-срещу „яростната проруска пропагандна и дезинформационна и медийна среда“.\nWTF? В Българските медии, даже там където обективността е направо закон- новините никога не се отразява руската гледна точка, никъде! За пример ще дам само новините на БТВ, където сводките за първите дни след примирието в Украина сключено в Минск се даваха изявленията само на украинските власти, чиято легитимност все още е въпрос на спор. Да не говорим за обвинителния тон спрямо Русия, откритото манипулиране на общественото мнение, че от руска страна целенасочено не изпълняват мирните съглашения от Минск и какви ли още не похвати, които ако поровиш в интернте ще разбереш, че са не просто някаква си анти-руска пропаганда, ами откровена замаскирана лъжа. И това не е само по този канал. Другият национален Нова ТВ също блесна с интервю на посланика на Украина, но този на Русия някак услужливо и угодно нещо го попропуснаха…Случва се…. И изведнъж някакви 10 дъртака изскачат забулени с всевъзможни знамена, предимно на Украйна (?!) и ЕС и под звуците на лошото озвучаване подскачат в протест на Кремълската агресия….Не, сериозно къде я усетихте тая кремълска агресия, къде, кога и по какъв повод въобще се сетихте за Кремъл?! Та Кремъл сигурно не знае, че България все още я има на картата, а тук изведнъж се намериха някакви старци премазани от неговата тежка ръка!\nЛюбопитното в случая е, че Русия де факто не иска нищо от България, не е грешно да се каже, че изпитва чувства на дълбоко безразличие към нашите скромни особи, докато съвсем обратно от ЕС и НАТО пътека направиха да ни „ухажват“, за да останем с усещането ,че сме се отдали по любов, а не сме били просто преебани. Нужно ли е да напомням, че от ЕС непрестанно налагат какви ли не изисквания за адаптации, уеднаквяване, синхронизиране, унифициране и т.н. на законодателство и цялостно функциониране на държавата спрямо техните правила (разбирай-изисквания) , а генералния секретар на НАТО се довлече лично, за да разпореди разполагането на базите на военния пакт в столицата. Какъв Кремъл на тоя фон за Бога?! Аз през ден слушам изявления, мнения, изказвания, заплахи, ултиматуми, препоръки и забележки то не бяха от лидери на държави-членки на ЕС, то не бяха от някакви висши държавни служители на САЩ, то не бяха секретари и секретарки на НАТО. От друга страна да ме убиеш не мога да ви кажа как изглежда посланика на Русия, никъде не го чух и видях тоя човек. Путин го знам от интернет, иначе по ТВ не го показват… И изведнъж излиза с цялата си бледоликост Иво Инджев, мил руски възпитаник, застава на микрофона и тамън наострих уши да чуя как ще благодари, че са го изучили така хубаво, нашият развява плакат Свобода или СССР….\nГосподи какъв малоумник! От колко години вече няма СССР?! Тоя верно живее в някаква проблемна информационна и медийна среда, щом такава стара новина за разпада на СССР още не достигнала до него. И, да попитам аз защо не се бори за свободата си от информационната агресия на СССР, докато зубреше там, подготвяйки се за агентурното си минало, което предполагам също е било издържано в духа на най-добрите традиции на разузнаването на СССР!\nЕй такива бледи, ошмулени лицемери, като ми се явят на жълтите павета и все се чудя защо няма жълтъци от яйца по тях?! Баш тоя ли застана там да врещи? Най-облагодетелстваният. Ама, неспирно е желанието му да е угоден на всяка власт. Хамелеон. Ей на, какво казва Уикипедия: Бивш секретен сътрудник на Първо главно управление на Държавна сигурност, с агентурен псевдоним „Ивайло“. А, сега се самоопределя като антикомунист. Колко удобно! „Завършва висше образование в СССР“!!!! А, сега били му отнели свободата…да остане необразован. Така, стига за това леке Ивайло, да продължим с останалите “ протестъри“.\nДа видим тия 3-ма мъже и половина с какви, аджеба искания са се довлякли пред президенството увити в украински знамена, които съвсем не става ясно каква именно връзка имат с Кремълската агресия, но лекарствата у нас са скъпи, да не бъдем претенциозни към някои не съвсем здрави сектори от човешката психика….\nЕто, глобалните искания на обединилите се трима против „яростната проруска пропагандна и дезинформационна и медийна среда“:\n1.Настояват за категорична позиция на държавните органи по въпроса с кремълската информационна агресия в България- такава няма, т.е. може да се счита, че това им искане е изпълнено.\n2.Настояват министър-председателят да обяви в нарочна декларация, че България е член и ще продължи да бъде член на ЕС и НАТО- Принципно правилно би било по такива глобални въпроси от общонационално значение да се провеждат референдуми. В светлината на нивата на интелект у актуалния ни минстър-председател е крайно неразумно това решение да се оставя изцяло в неговата компетенция…\n3. Изискват правителството да излезе с декларация, че осъжда агресията на Русия срещу независима Украйна и срещу нарушаването на споразуменията от Минск -явно не са се запознали с корена на конфликта в Украйна. Не е хубаво информационно неподготвени да излизате на портест, господа. Но то пък вие сте си декларирали, че сте информационно и медийно дезинформиране. Факт, личи ви.\n4. Издигнато било искане Народното събрание да обяви в обща декларация, че излизането на страната ни от ЕС и НАТО не стои на дневен ред – Всъщност-стои. Именно това стои на дневен ред за голяма част от българите и е повод за разделение, макар и не на равни квоти в позиците на гражданите.\n5. Имало и искане Парламентът да потвърди, че сме европейска държава и лоялен съюзник на цивилизованите народи в ЕС и НАТО- Боооожеее, ама по-лоялен едва ли са имали в цялата история на съществуването си! Толкова лоялен, че чак да ти се догади!\nСега. Хубаво е да не се разходват средства за щяло и нещяло и в тия гладни времена да се плаща на всякакви несретници да тичат и скандират и протестират срещу несъществуващи проблеми. Освен това, ако ще протестирате за нещо-бъдете конкретни. Каква е тая манджа с грозде- къде тръгнахме от медийната дезинформация, та през Украйна, та стигнахме до декларации, че ще целуваме гъза ан Ес и НАТО и за в бъдеще. Малко по-конкретно. Не може с един хонорар да покриете тематиките за три портеста…И, вземете вкарайте малко професионализъм в тоя занаят „протестърството“. вече втора година се практикува у нас, не може така на ниво халтура. Ето сега тия-нито озвучаването им като хората, нито говорителя си подбрали правилно…вече се спряхме на темата как Ивайло завършил в СССР, пък държи плакат, че то му било отнело свободата…Айде, по-сериозно ще ви помоля. И тия знамена. Вкарайте ред. Чак и знаме на Сирия и свастика развяхте…\nРезил! Уж скандирате „Тук не е Москва“ пък веете знамена на Украйна- да не би да искате да кажете, че тук е Украйна?! Доста неизчистена позиция! Следващ лозунг : „Не ви щем руския мир, щом идва с война“- не се връзва с исканията за деклариране на подчинение на НАТО, въпросният военен пакт идва тук с бойна техника и повиквателни за война…Или какво- руски мир не щете, а американска война щете?!\nПродължаваме прегледа на нелепи лозунги. Кой по дяволите им е идейният вдъхновител? Да го уволнят.“Не съм русофоб, но не съм и роб“- изключително нелепо твърдение! Българинът е тотално поробен и това няма нищо общо с никаква Русия, която пак повтарям дори е забравила вече къде сме на картата. Поробени сме от управление на държавата и законодателни разпоредби приведени в съответствие на изискванията на ЕС- там ревете! Русия отдааавна не съветва България за нищо, дори къде да си продава доматите трето качество..,.не че тук вече се произвеждат домати – купуваме си ги от Турция за по-евтино. Но, това е друга тема. „Аз не съм русофоб, аз съм тиранофоб“-ей това вече ме навежда на мисълта, че е сътворено от някой, който е изконсумирал халюциногенни гъби…\nИ, в заключение искам да призова, когато се почувствате самотни и скучаещи или просто си нямате работа-не си я търсете по протести! Колкото и да ви се заплаща за това!


сряда, 31 окт 2018 г. 09:34 ч.\nНе обръщайте внимание на хорските приказки по ваш адрес. Бъдете на принципа: „Кучетата си лаят, кервана си върви“. За вас е важно добре да си свършите работата.\nАко пред погледа ви попадне въже с примка – ще се отървете от опасност. Облечете дреха в тъмносин цвят.\nПо-малко говорете с опонентите си, независимо от това прави ли сте или не. Бъдете въздържани и мерете приказките си. На никого нищо няма да докажете и само губите силите си.\nАко видите въжета с примки – ще избегнете опасност. Днес са полезни пикантните храни.\nНезависимо от това дали сте прави или не е по-добре да се въздържате от спорове. Ако истината е на ваша страна, обърнете се към съответните инстанции за съдействие. Има голяма вероятност влюбените да се хващат в малки житейски хитрости, което може да усложни и без това натегнатите им отношения.\nПодходяща храна са ястията с различни екзотични подправки. Ако пред очите ви постоянно попада въженце с възел – ще се избавите от опасност.\nПрекарайте деня в обществото на скъпи за вас хора. Днес с тях се разбирате без думи. Ако се наложи да обяснявате мотиви за свое поведение диалога ви няма да стигне до никъде. Постъпвайте справедливо и по възможност не давайте и не искайте клетви и обещания.\nДнес синият цвят носи късмет. Хапнете някое ястие с повече подправки. Ако пред очите ви постоянно попада въженце с възел – ще се избавите от опасност.\nЗвездите ви съветват, колкото и трудно да е за вас по-малко да говорите, особено за плановете си. Проблема е в това, че всяка дума казана от вас днес може да бъде изтълкувана от окръжаващите съвършено погрешно.\nИ това да доведе до редица разочарования. Изпълнете договореностите, които имате и обещанията, които сте дали на семейството си.\nДнес за облеклото е подходящ строгия син цвят. Ако пред очите ви постоянно попада въженце с възел – ще се избавите от неприятности.\nДнес звездите имат към вас противоречиви изисквания. От една страна трябва да сте делово настроени за преговори и служебни пътувания. От друга пък е желателно да разговаряте колкото се може по-малко и към думите на своите събеседници да бъдете пределно снизходителни.\nМоже да облечете нещо в строго син цвят. Ако постоянно ви попада пред очите въже с възли – ще се избавите от опасност.\nДнес не обръщайте внимание на това, което се говори по ваш адрес. Живейте на принципа:“Кучетата си лаят, кервана си върви“. На вас ви е необходимо да си вършите работата, а не да коментирате кой какво е казал.\nНо, ако стане дума неизпълнени от вас задължения, бъдете пределно чувствителни и непременно направете това, което сте обещали.\nПо-малко внимание обръщайте на окръжаващите. Съсредоточете се върху своята работа и спокойно изпълнявайте задълженията си. Не бива да губите време в празни разговори и ниско продуктивни действия.\nАко нечие поведение ви пречи сериозно да живеете нормално, то се обърнете за помощ към висшестоящи личности или административни органи. Облечете се в строг син цвят.\nПостарайте се по възможност да останете в сянка по време на всякакви преговори. Желателно е по-малко да говорите и повече да слушате какво казват другите. Днес доста хора може да се разприказват за свои финансови или любовни тайни.\nЗвездите ви предупреждават, че и вие доста лесно може да сте сред тези бърборковци. Но, както е известно, който е предубеден, той е въоръжен.\nВашите изказвания днес са язвителни и може би обидни за окръжаващите ви. Днес трябва да се стараете да бъдете коректни и пределно ясно да изказвате мислите си. Изпълнете договореностите, които сте обещали на семейството си.\nДнес полезни са пикантните ястия. Облечете се в строг син цвят.\nОсновните резултати от този ден зависят най-вече от вашето умение да не подминавате и дребните детайли в големите и дългосрочни проекти. Понякога вие се справяте с подобни задачи доста лошо, така че внимавайте.\nИ повече си мълчете днес. Препоръчителни са пикантните храни. Ако видите въже с примка – ще се избавите от опасност.\nПредстои ви изпитание, дали можете да пазите тайна. Звездите ви препоръчват по-малко да говорите и повече да мълчите. Денят е добър за обмяна на опит. Всички договаряния трябва да спазвате коректно.\nДнес е препоръчително да облечете дреха в тъмно син цвят. Ако пред погледа ви попадне въже с примка – ще се избавите от опасност.


Феминистка атакува Меган Маркъл: Любовта й към принц Хари е пълен фарс! - Разкрития.ком\nНачало Разкрития Феминистка атакува Меган Маркъл: Любовта й към принц Хари е пълен фарс!\nФеминистка атакува Меган Маркъл: Любовта й към принц Хари е пълен фарс!\nKristina Mileva+ 12 февруари 2020 0 коментара\nАвстралийска феминистка атакува Меган Маркъл, че не е влюбена в принц Хари, а само го използва\nАвстралийска феминистка на 81 години атакува Меган Маркъл, че разиграва фарс пред принц Хари. Джърмейн Гриър организира брутална медийна атака. Тя твърди, че канадската актриса инсценира любов към принц Хари, а освен това постави под съмнение и легитимността на брака им.\n„Ако тя се е преструвала през цялото време, какво нещастие за това момче! Колко фалшиви преструвки? Колко фалшиви ласки? Колко още ще мами?“, пита Гриър.\nтя даде интервю за предаването „60 минути“ в което коментира брачната двойка.\nГриър твърди, че за това свидетелства фактът, че половината Холивуд е бил на сватбата. „Меган живее в един изкуствен и фалшив свят. И пренесе това и в семейния си живот“, твърди още Гриър.\nМеждувременно съпрузите обаче продължават да демонстрират само силна привързаност един към друг. Двамата имат син — Арчи, когото обожават и заради когото Меган настоя да напуснат Британия.\nПриближени до Меган твърдят, че актрисата напуснала острова, за да не бъде синът й заплашен от отвличане, политически интриги и да расте в аквариум, като децата на Кейт и Уилям\n„Тя не искаше детето й да бъде заобиколено от ограниченията на кралския двор. Искаше просто един нормален живот и нормално семейство. А не всяка нейна постъпка да се гледа под лупа и да бъде осъждана. Меган много се страхуваше, че синът й може да бъде отвлечен или използван в различни политически ситуации. Тя не е забравила, че имаше опит за покушение и срещу принц Хари в Афганистан преди няколко години. Затова и не желае да преживее отново този ужас“, казват близки до херцогинята.\nАвстралийска феминистка атакува Меган и Хари сн. Уикипедия\nПри все това нейното желание да се върне в Холивуд, както и да използва популярността си, за да спечели пари, не се харесват на британците. И пресата от самото начало я нарочи за използвачка, която е отвела със себе си любимеца на нацията.\nЕтикети: new, Джърмейн Гриър, Меган и Хари, Меган Маркъл


Още две обвинения към ген. Шивиков\nЕдното е, че е наредил устно на свой подчинен да осигури специална техника за откриване на ловния сезон за едър дивеч\nНовите обвинения са от 13 юли. Аргументите на държавното обвинение са отново са злоупотреба със служебно положение и превишаване на власт. В края на април ген. Шивиков бе обвинен, че е карал подчинени да ремонтират къщата му. Заради това му бе отнет допускът до класифицирана информация и той подаде рапорт за напускане.\nНовите обвинения включват периода септември 2014 г. - 12 март 2015 г. Едното е, че в края на септември м.г. Шивиков е наредил устно на свой подчинен да осигури специална техника - УАЗ, "Мерцедес Актрос", ЗИЛ, цистерна с вода, 7 броя палатки, 18 военни и 6-има цивилни за откриване на ловния сезон за едър дивеч. Това е станало без заведено искане от Ловно-рибарско дружество - Карлово, твърдят от държавното обвинение, пише "Сега". Така е била нарушена заповед на министъра на отбраната от 1998 г., че такива услуги се правят срещу заплащане и с договор. Според прокуратурата така са настъпили вредни последици от имуществен характер за МО - на военните и цивилните са плащани заплати. Бил е уронен и престижът на командния състав и на българския офицер.\nВторото обвинение е, че на 16 декември м.г. Шивиков е превишил правата си, като накарал свой подчинен да отнеме шофьорската книжка на войник заради превишена скорост. Книжката е била задържана до 23 декември. От обвинението смятат, че тук отново са настъпили вредни последици от неимуществен характер, изразяващи се в уронен престиж на командния състав и на българския офицер. Освен това генералът е нарушил Закона за движение по пътищата, тъй като нямал право да иска отнемане на шофьорска книжка. "Предявените три обвинения са пълна подигравка с правото и с ген. Шивиков.\nНикой не може да ме убеди, че тези обвинения целят друго освен отстраняването му от предстоящия пост в Брюксел. Може да има и още обвинения... военни прокурори и служители на ДАНС броят замразени риби, някакви диви прасета... изобщо целият капацитет на Военна прокуратура е впрегнат да се занимава с неща, които не представляват престъпления", коментира адвокатът на генерала Светлана Георгиева.\nВ края на април срещу Шивиков бе обвинен, че е карал подчинени да ремонтират къщата му. Заради това му бе отнет допускът до класифицирана информация и той подаде рапорт за напускане.\nСлед повдигането на първото обвинение срещу генерала стана ясно, че Шивиков е бил кум на единия от военните, които са помагали за ремонта на апартамента. Другите са били техни приятели. Това е станало в неработно време. Затова и веднага се появиха съмнения, че някой иска да отстрани ген. Шивиков от поста в Брюксел. В това се усъмни и премиерът Бойко Борисов, който поиска да се промени законът за класифицирана информация, за да може генералът все пак да замине в НАТО. Той обаче подаде рапорт за напускане на армията. Това още не се случва, тъй като президентът Росен Плевнелиев не е издал указ за освобождаване на генерала.


Загадъчни пожари избухват в Сицилия | Sanovnik.bg\nsanovnik.bg»Статии»Мистерии»Загадъчни пожари избухват в Сицилия\nЗагадъчни пожари избухват в Сицилия\nЗагадъчен феномен се наблюдава в Сицилия. Редица пожари избухват в италианското селце Кането ди Карония, без да съществува каквато и да е видима причина за това. Години наред учените си блъскат умовете и не успяват да разгадаят как се пораждат стихиите.\nЗа пръв път мистериозно пламнал огън е регистриран през 2004 година, когато почти едновременно няколко печки и прахосмукачки, намиращи се в различни домове, се възпламенили неочаквано. Още по-странното било, че огънят засегнал не само уредите, но и мебели, водопроводни тръби и дори сватбени подаръци.\nБедствието станало причина местната електрическа компания да прекъсне тока. Усилията им обаче се оказали напразни и различни части от покъщнината продължили да се запалват загадъчно.\nТова сериозно притеснило властите и те решили да евакуират местните жители и да вземат някакви мерки. В района били изпратени служители на полицията и пожарната, физици и вулканолози.\nТе обединили всичките си усилия, опитвайки се да решат проблема. След като минало известно време обаче, така и не се разкрила причината за пожарите и местните хора се завърнали по домовете си.\nТе били толкова изплашени от ставащото, че вече не знаели какво да си мислят. Някои твърдели, че пожарите са предизвикани от призраци, а други били склонни да обвинят и представителите на извънземна раса. Уплахата на хората станала причина в селото да се появят екзорсисти, които да пречистят населеното място от зли демони.\nЗа жалост, това също не помогнало и хората били принудени да свикнат със стряскащия феномен. И тъкмо когато местните се примирили с пожарите, нови инциденти започнали да се случват. Ненадейно се чупели стъкла, пукали се напълно здрави тръби, чисто нови климатици се повреждали.\nПрез 2005 година властите взели нещата присърце и сформирали специални сили, включващи всевъзможни специалисти. Две години след това италианска медия успяла да се добере до част от техен засекретен доклад.\nЕто така станало ясно, че пожарите са породени от мощни електромагнитни излъчвания, достигащи до 15 гигавита и със сигурност не са дело на човек. Дали обаче са предизиквани от извънземни само може да се гадае.\nЗагадъчни същества всяват ужас5\nЗагадъчни личности с невероятни способности\nЗагадъчно създание шокира уфолозите\nПоявяват се нови загадъчни дупки в Сибир\nЗагадъчният народ на етруските\nДа Сънуваш Пожар\nКакво Означава да Сънуваш Пожар\nПожар избухна в къщата на Клаудия Шифър\nКаноли - сладкото изкушение от Сицилия


EurActiv: Борисов забрани на хората да излизат, но за него карантината изобщо не важеше - Истината - Новинарският портал\nНачало > България отблизо > EurActiv: Борисов забрани на хората да излизат, но за него карантината изобщо не важеше\n02.06.2020 02.06.2020 285Leave a Comment on EurActiv: Борисов забрани на хората да излизат, но за него карантината изобщо не важеше\nВестникът прави анализ кой държавник какъв пример е давал на народа си и естествено се спира и на нашия премиер.\nБорисов пък упорито отказваше да носи маска и когато трябваше все пак да я сложи, я поставяше на брадата или на врата си.\nДоста европейски лидери поставяха забрани, но самите те не ги спазваха.\nБорисов демонстративно показваше, че за него карантината не важи, че тя е за простосмъртните.\nОбиколките му из страната да наглежда строежа на някои обекти, без те да имат нужда от никакво наглеждане показа, че той държи на пиара си, а не на дисциплината.\nКоето беше сигнал към народа : „Аз мога да правя каквото си поискам, но вие не“, категорични са анализаторите.\nМеждувременно днес стана ясно, че Румънският премиер Людовик Орбан и още четирима министри бяха глобени за незачитане мерките за сигурност за справяне с коронавируса. Според румънската агенция Медиафакс те трябвало да платят глоби, защото на рождения ден на премиера в неговия кабинет били без маски. Джобът на Орбан е „олекнал“ с 2500 леи (около 500 евро), защото без маска пушел в кабинета си. Същата санкция е наложена на външния министър Богдан Ауреску, който също пушел. В Румъния пушенето в обществените помещения е забранено, а пък заради COVID-19 е задължително носенето на маски. Министрите на икономиката и транспорта са с по-малки глоби. „Най-тънко“ се разминал вицепремиерът Ралука Туркан – той не пушел, бил и с маска, но тя висяла като огърлица на врата му.\nTagged борисов карантина критики неспазване


Кракра Софт: Инструкции за кандидатстване на кредит\nИнструкции за кандидатстване на кредит\nИНСТРУКЦИЯ – ПОКУПКА НА ИЗПЛАЩАНЕ С „БНП ПАРИБА\nПЪРСЪНЪЛ ФАЙНЕНС” ЕАД ОТ ОНЛАЙН МАГАЗИНА НА\n„Продуктова Информация на БНП Париба Лични Финанси”\n1, За да кандидатствате за покупка на изплащане трябва да натиснете бутона „КУПИ НА ИЗПЛАЩАНЕ”\nТози бутан се намира над всяка стока, която разглеждате или в дясно под „Мини Количка”на страницата на магазина.\nСъщо така, ако желаете да кандидатствате за покупка на изплащане на повече от една стоки, то може да ги добавите в количката за пазаруване и от там да изберете бутонът „КУПИ НА ИЗПЛАЩАНЕ” .\nПри натискане на бутона „КУПИ НА ИЗПЛАЩАНЕ” се отваря форма за кандидатстване, която потребителят трябва да попълни.\n2. Задължително е да се запознаете и съгласите с общите условия за кандидатстване на кредит на „БНП Париба Пърсънъл Файненс” ЕАД.\nПотребителят попълва данни за:\n1. Име, Презиме, Фамилия\n4. E-mail адрес\n5. Цена на стоката\n6. Описание на стоката – марка, модел, предназначение\n7. Предпочитан час за контакт\nСлед това се избира бутонът „Изпълни”.\n3. Служител на „БНП ПАРИБА ПЪРСЪНЪЛ ФАЙНЕНС” ЕАД ще се свърже с Вас в работно време (делнични дни от 09:00 до 20:00 часа и почивни дни от 10:00 до 19:00 часа) С негово съдействие ще финализирате процеса на кандидатстване за потребителски кредит.\n4. След като искането Ви за финансиране бъде разгледано, служител на „БНП ПАРИБА ПЪРСЪНЪЛ ФАЙНЕНС” ЕАД ще се свърже с Вас, за да Ви съобщи кредитното решение.\n5. Ако искането Ви за кредит е одобрено, преди да получите стоката си е нужно да подпишете документите свързани с договора за кредит. За целта със служител на „БНП ПАРИБА ПЪРСЪНЪЛ ФАЙНЕНС” ЕАД ще уточните детайлите относно изпращането на документите свързани с кредита. Възможностите да получите пакета документи са две: по електронната поща или с куриер.\n5.1 . Ако сте избрали да получите пакета с документи по електронната Ви поща, следва да разпечатате договора и приложенията към него, и да се придържате към инструкциите посочени в електронното писмо. Необходимо е да се свържете с оторизиран куриер на тел. 0700 10 100, да съобщите, че имате пратка с документи за „БНП ПАРИБА ПЪРСЪНЪЛ ФАЙНЕНС” ЕАД. Куриерът ще дойде да вземе пакета с документи в удобно за вас време и адрес, за сметка на „БНП ПАРИБА ПЪРСЪНЪЛ ФАЙНЕНС” ЕАД.\n5.2. Ако сте избрали да получите пакета с документи по куриер, „БНП ПАРИБА ПЪРСЪНЪЛ ФАЙНЕНС” ЕАД ще изпрати по куриер за подпис документи в два идентични екземпляра – единия остава за Вас, а другия трябва да подпишете и да върнете на куриера. Заедно с единия екземпляр от документите за кредита трябва да върнете на куриера и фотокопието на личната Ви карта. Пратката е за сметка на „БНП ПАРИБА ПЪРСЪНЪЛ ФАЙНЕНС” ЕАД.\n6. ВАЖНО! Необходимо е предварително да подготвите фотокопие на двете страни на личната Ви карта. Собственоръчно трябва да напишете „Вярно с оригинала!“, датата и да се подпишете.\n7. Моля,внимателно разгледайте и подпишете документите на обозначените места, след което добавете копието на личната Ви карта и върнете документите на куриера.\n8. След като „БНП ПАРИБА ПЪРСЪНЪЛ ФАЙНЕНС” ЕАД получи коректно подписаните документи, служител на ЕТ „Кракра Софт- Н.Божков”ще се свърже с Вас, за да уточните доставката на стоката.\nДоставката на стоките при покупка на кредит става в съответствие с общите условия за пазаруване в on-line магазина на фирма ET”Кракра Софт-Н.Божков”, само и единствено след като бъде подписан Договор за кредит от страна на клиента с „БНП Париба Пърсънъл Файненс” ЕАД.